Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 642

3. Részt vesz az ellátást igénybe vevő közvetlen testi, lelki és szociális gondozásában, szükség esetén háztartásvezetési és gazdálkodási feladatokat lát el A szociális gondozó és ápoló legyen képes: — tekintetbe venni a gyermek, az idős és fogyatékos ember fizikai, biológiai adottságait, alkalmazni a számára megfelelő, sajátos gondozási módszereket, eszközöket, — gondozási tervet készíteni és végrehajtani, — az ellátást igénybe vevő meglévő tárgyi környezetének működtetésével a biztonságos, egészséges élettér kialakítására és a komfortérzés biztosítására, — az ellátást igénybe vevő képességeihez és környezetéhez adaptált módon segítséget nyújtani a mindennapi életmenet biztosításában, a háztartási feladatok ellátásában, — háztartásgazdálkodással kapcsolatos praktikus tanácsokat adni, — szakszerű ágyazásra, ágyneműcserére, a pihenést szolgáló eszközöket használni az ellátást igénybe vevő pihenésének biztosítására, — az ellátást igénybe vevő fürdetésére, a legkorszerűbb segédeszközök alkalmazásával a higiénés szükségletek kielégítésére, — alkalmazni az ellátást igénybe vevő szakszerű öltöztetésének módját, — az ellátást igénybe vevő állapotának megfelelő egészséges étrendet összeállítani, — felismerni a leggyakoribb ételallergiák tüneteit, — a közélelmezési alapfeladatokat ellátni, a korszerű táplálkozás alapelveit alkalmazni, — támogatni kliensét az életkori sajátosságok és az új élethelyzetek elfogadásában, — az ellátást igénybe vevő személyes környezetének bevonására a gondozás folyamatába, — elsősegélyt nyújtani szakmai illetékességének határain belül az alábbi esetekben: eszméletvesztéses állapot, légzési zavarok, belgyógyászati kórképek, sebészeti balesetek, — a veszélyhelyzet szakszerű jelzésére (mentő, orvos hívás), — a súlyos gyógyíthatatlan betegek, haldoklók kísérésére, támogatására, a velük való együttérzésre, — a haldoklás fázisainak felismerésére, — megérteni a gyász feldolgozásának pszichológiai folyamatát, — támogatni a családot a haldokló kísérésében, és segítséget nyújtani a gyászmunkában, — tudjon szakszerűen intézkedni halál esetén, — a gondozási munkában megfelelő szakemberek segítségét kérni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes